**ጃንዳ ሕጂኸ እንታይ ኮን ትኣልም?**

ግዜ ንኹሉ ኣብ ሰሳዓቱን መዓልቱን ከከም ግብሩ ጉቡእ መልስን መልክዕን ይህቦ። ንደቂ ሰባት ብሓሶት ይኹን ብኽፍኣት ከተታልልን ከተደናግርን ይከኣል። ግዝያዊ ዘላቕነት ዘይብሉ ዓወታት ከተመዝግብ’ውን የኽእለካ። ሓቂ ዝመስሉ መደረታት ብምቕራብ ንግሩሃት ዓመጸኛታትን ኮምኡውን ዑሱባት ኣብ ጎኒኻ ከተሰልፍ ይከኣል፡፡ ግዚኡ ምስ ኣኸለ ግን ዝገበርካ ገርካ ከተማሓይሾ ወይ መልክዑ ክትቅይሮ ኣይከኣልን። ምኽንያቱ ግዜ ናይ ገዛእ ርእሱ ምልኪ ስለ ዘለዎ። ንግዜ ክትስዕሮ እንተ ኾንካ ብቕንዕና ምስ እትጎዓዝ ጥራሕ ኢኻ ትዕወተሉ።

ወያነ ሰማይ ዝተቖጻጸረት፥ ንግዜ ዝሰዓረት ኮይኑ ይስመዓ ኔሩ። ብሓሶት ኣዒንቲ ሰዓብታን ዑሱባታን ኣዒራ መን ከማይ በሃሊት ኔራ። ዋላውን ነቶም ኣጆኺ ዝብሉዋ ዝነበሩ ጎይቶታ ንምምጥጣሮም ፍሑኽ ክትብል ጸኒሓ እያ። ከምቲ “”ሳረትስ መዓኮራ ዘይከደነት መሬት ከደነት ዝበሃል”” ጃንዳ ሃገራ ሰላም ከምዘሎ ከተምስል ናብ ደቡብ ሱዳን ናይ ሰላም ሰራዊት ኢላ ሰዲዳ ኔራ፡፡ ዘገርም እዩ። ግን ግዜ ንኹሉ ይሓቁፍ ኣብ እዋኑ ድማ ይዛረብ። ግዜ ታሪኽ ወያነ ዝነግረሉ እዋን ስለ ዝበጽሔ እንሆ ይዛረብ። መሪሒነት ጃንዳ ከም ንፋስ ዝነነዎ ገረብ ኣቕጹልቱ በብሓደ ዝረግፍ፥ መሪሕነት ጃንዳ በብሓደ ስልጣኑ ክገድፍ ጠለባት ከቕርብ ይርኤ። ሕሉፍ ሓሊፉ ሃይለማርያም ደሳለኝ ምኽሪ ናይ ግዜ ተሰዊጡዎ ስልጣኑ ከረክብ ሓቲቱ። ድሕሪ ማይ ናብ ባዓቲ። ግን ካብ ዝነውሔ ግዜ ምጽባይ ሕጂ ምምኽናይ ዝሓሸ እዩ። ኣባዱላ ገመዳ’ኸ ጉዳያ እንታይ ኮነ? እንድዒ ንግዜ ንግደፎ።

እከይ ተግባራት ወያኔ ኣብ ልዕሊ ህዝቢ ኢትዮጵያ ዘብቃዓሉ ግዜ ስለ ዝኣኸለ፡ ሕጂ ህዝቢ ትግራይ ካብ ኢትዮጵያ ንብረቱ ከየልዓለ ዝህደነሉን ዝሱጎጎሉን እዋን ኣኺሉ። መስኪን ህዝቢ ትግራይ። ዓመጽቲ ወያነን ሰዓብታን ተፈደይቲ ሕነ መስኪን ህዝቢ። እቶም ህዝቢ ኤርትራ ብጃንዳ ወያነ ሕብሪ ዓይንኻ ደስ ስለ ዘይበለና ውጻእ ትባሂሎም ንብረቶምን ገንዘቦምን ክዝመቱ ከለዉ ዝስሕቁ ዝነበሩ ተጋሩ ሎሚ እታ ረሳሕ ኢዶም ዝፈጸመቶ ገበን ትፍደዮ ኣላ። ዛሬ የኢትዮጵያ ህዝብ ወያኔን ለማጥፋት ከዳር እስከ ዳር ተነስተዋል። ምርጫ ወያነ ዝዘመትካ ዘሚትካ ኣብ ትግራይ ምዕቋብ እያ። ግን ክሳብ መዓስ? ሕጂውን ንግዜ ዕዮ ገዝኡ ክገብር ንግደፎ።

ናይ ወያነስ ጉድስ ሳላ ግዜ ዝቐልዖ ንርእዮ ኣሎና። ዕሱባታኸ እንታይ ይሓልሙ? መልሱ ፍሉጥ እንድዩ ምስ ወያነ ይግነዙ። ወይ ከም በዓል ኩብሮም ዳፍላ እንገራ ምጽወታ እንዳበልዑ መንእሰያት ከታልሉን ከደናግሩን ኮብሊሎም ይነብሩ።

ነባሪ ዝኽሪ ንሰማእታትና፡ ዓወት ንሓፋሽ ገብረንጉስ መስመር መጋቢት 12, 2018